Uutisissa: -
Paineaalto lennätti naisen parvekkeeltaan asuntoon.
Selviytyjä kuvaa syyskuun 11. päivän iskujen kauhuja.
Jumala käytti tätä tragediaa 20 vuotta sitten -
ohjatakseen hänet uudelle kurssille.
Ja: "Nyt mennään."
Sanat lennolta 93 ovat syöpyneet ikuisesti amerikkalaisten mieliin.
Vierailemme putoamispaikalla.
Shanksvillen asukkaiden ainutlaatuinen side -
lennon 93 sankarien perheisiin.
Ja: Afganistan 20 vuotta iskujen käynnistämän hyökkäyksen jälkeen.
Huolimatta demokratian ja yhteis- kunnallisen edistymisen vuosista -
Taleban on taas vallassa, -
ja liike toimeenpanee ankaraa islamilaista lakia.
KRISTILLISEN MAAILMAN UUTISET
Hei ja tervetuloa uutisten pariin!
Erikoisjaksossamme muistelemme syyskuun 11. päivän iskuja, -
joista tuli kuluneeksi 20 vuotta.
New Yorkin World Trade Center on 20 vuodessa muuttunut -
katastrofivyöhykkeestä kunnioituksen ja muiston paikaksi.
Kaksoistornien lähellä asuneelle pariskunnalle -
tragedia synnytti tarinan armosta. Paul Strand jatkaa.
Tämän talon 24. kerroksessa kaksoistornien lähellä -
aviomies Brian herätti Christina Stantonin aamulla 11.9.
Brian sanoi: "World Trade Centerissä räjähti pommi!"
Ryntäsimme parvekkeelle. Olimme šokissa.
Silloin toinen kone törmäsi toiseen torniin.
Koneen törmäyksestä syntynyt paineaalto -
lennätti meidät sisälle asuntoon.
He ryntäsivät ulos ja juoksivat paniikissa Manhattanin eteläkärkeen.
Christina kertoo siitä kirjassaan.
Jotkut olivat veressä. Jotkut itseni tavoin pyjamassa.
Battery Parkissa vallitsi kaaos, -
etenkin kun ensimmäinen torni romahti kovalla jytinällä.
Paniikki oli aiheellinen, koska tornit olivat leveämmät ja korkeammat -
kuin nykyinen torni. Jos ne olisivat kaatuneet Battery Parkin suuntaan, -
tuhannet olisivat kuolleet.
Pian tukahduttava savu peitti heidät keltaiseen tahmaiseen likaan.
Kaikki pelkäsivät tukehtuvansa savuun.
Kaikki juoksivat, kirkuivat ja törmäilivät toisiinsa ja esteisiin.
Katsoin Briania ja kysyin: "Kuolemmeko me?"
Vuoden 1812 sodan linnakkeen takana pari hyvästeli toisensa -
ja alkoi rukoilla. Christina tajusi uskonvaelluksensa pinnallisuuden.
Pyysin anteeksi, etten ollut laittanut Herraa etusijalle.
Olin sunnuntaikristitty.
Ympärillä ihmisiä huusi veneille ja hyppäsi veteen. Veneitä alkoi tulla.
Se oli historian suurin vene-evakuointi.
Veneet hakivat Manhattanilta sinä päivänä 500 000 ihmistä.
Mukaan lukien Stantonit, jotka menivät ystäville.
Kotiin pääsi vasta päivien päästä. Parvekeovet olivat yhä auki.
Kaikkialla oli likaa ja rojua.
Kaikkea peitti 15 senttimetrin kerros keltaista pölyä.
Kaikkialla lojui paperia.
Pölyn sanottiin olevan vaaratonta, -
mutta siinä oli 2 000 myrkyllistä ainesosaa.
Se oli myrkkysumua.
Se sisälsi betonia, polttoainetta, asbestia ja ihmisten jäänteitä.
Alue jälleenrakennettiin. Christinalle, Brianille ja monille muille -
jäi työttömyys, epävarmuus, myrkky- oireet ja traumanjälkeinen stressi.
Kävimme terapiassa monta vuotta.
Pimeydessä alkoi kuitenkin loistaa johtotähti.
Terroristit huusivat jumalaansa törmätessään kaksoistorneihin -
mutta se oli saatanan teko.
Silti Jumala toi siitäkin jotain hyvää.
Katsottuaan kuolemaa kasvoista kasvoihin -
Stantonit halusivat uudistaa suhteensa Jumalaan -
ja luovuttivat tulevaisuutensa Hänelle.
Otin Jeesuksen laatikosta sunnuntaina. Muuten elin itselleni.
Tajusin eläneeni oikeastaan ilman Jumalaa.
Christina kertoo kirjassaan, kuinka Jumala toimi.
Christina otti yhteyttä Tim Kellerin presbyteerikirkkoon.
He auttoivat joissakin laskuissamme. Aloimme käydä siellä.
Sain työpaikan sieltä kirkonistutuskeskuksessa.
Sitten Brian sai töitä sieltä.
Brian on nyt kirkon talouspäällikkö. Christina vie tiimejä ympäri maailmaa.
He näkivät ja kokivat kärsimystä iskujen aikana ja jälkeen.
Jumala ei anna kokemuksen valua hukkaan.
Se päivä muutti koko elämämme. Se syvensi suhdettamme Kristukseen.
Nyt tärkeää on vain Jumalan kirkastaminen ja kärsivien auttaminen.
Paul Strand, WTC-iskujen tapahtumapaikka, New York.
Kiitos, Paul. Kaapatuista koneista yksi ei ikinä ehtinyt iskeä kohteeseensa.
Lennon 93 matkustajat ja henkilökunta rynnäköivät ohjaamoon -
ja pudottivat koneen pellolle, ennen kuin se ehti pääkaupunkiin.
Pienen Shanksvillen asukkaat Pennsylvaniassa -
riensivät tukemaan lennolla menehtyneiden perheitä.
Heather Sells kävi kuuntelemassa asukkaiden muistoja ja toiveita.
Clara Hinton oli yksin kotona.
Muistan, että oli tosi kaunis päivä.
Hän oli seurannut uutisia iskuista WTC-torneihin ja Pentagoniin.
Kello 10.03 hän kuuli, kuinka lento 93 putosi kolmen kilometrin päässä.
Talossa rätisi, niin kuin puu olisi kaatunut.
Televisio ja puhelinlinjat hiljenivät.
Pian ystävä tuli tuomaan uutisia maahantörmäyksestä.
Muistan sen pelon, -
sillä sellaista ei tapahdu Shanksvillessä.
Kaappaajien uskotaan pyrkineen ohjaamaan koneen -
päin Valkoistataloa tai kongressirakennusta.
Matkustajat kuitenkin tekivät yllätyshyökkäyksen ohjaamoon -
ja pudottivat koneen tälle pellolle.
Hetkeä myöhemmin kone olisi iskenyt paikkakunnan kouluun -
ja 20 minuuttia myöhemmin Washingtoniin.
Paikkakunta muuttui tunneissa kriisikeskukseksi, -
jonne saapui onnettomuustutkijoita.
Yhteisömme auttoi kellonympäri.
Ihmiset toivat paloasemalle itsetekemiään piiraita.
Aterioita ja voileipiä oli koko ajan tarjolla.
Chuck Wagner auttoi toipumisprosessissa.
Hän alkoi tavata törmäyspaikalla lennon 93 sankareiden perheitä.
Tunsin rakkautta.
En omaani vaan Herran.
Yhteisön johtajat pyysivät Hintonia, joka on suruterapeutti, -
ja muita tapaamaan perheitä.
Me puhuimme, itkimme, muistelimme, puhuimme lisää, -
ojensimme nenäliinoja, joimme kahvia.
Toin monia kotiini lepäämään.
Asukkaiden ja lennolla 93 menehtyneiden perheiden välille -
on muodostunut yllättävä side.
Odottamaton tragedia muutti heitä kaikkia.
Osa pitää yhteyttä Facebookissa. Toisten kanssa välit ovat tuttavalliset.
Vuosipäivinä kaikki tulevat yhteen.
Ihmettelemme lastenlasten kasvua.
Shanksvillessä lennosta 93 muistuttavat -
tervetulokyltti, paloautot -
ja pikku kappeli kylän laitamilla täynnä muistoja.
Kansallispuistoja hallinnoiva virasto perusti paikalle muistomerkin, -
joka avattiin vuonna 2011.
Kumpuileva maisema ja rehevät niityt -
tarjoavat lohtua ja tilaisuuksia muistella, -
kuinka 40 ihmistä laati nopeasti suunnitelman, -
joka maksoi heidän henkensä mutta pelasti pääkaupungin.
Kun näkee tämän luonnonkauniin paikan, luonnonvaraiset kukat, -
puut ja elävän maiseman, se antaa toivoa monin tavoin.
Tämä paikka on parantumiselle.
Perheetkin sanovat, että heidän omaistensa piti kuolla, -
mutta mikä olisi parempi paikka kuin luonnon helmassa.
Kahdenkymmenen vuoden kuluessa -
tunteet pikkupaikkakunnalla ovat muuttaneet muotoaan.
Wagner on julkaissut kaksi valokuvakirjaa -
kunnianosoituksista lennolle 93. Hinton kerää muistoja.
Kaikkiin kysymyksiin ei koskaan tule vastausta.
En vieläkään pysty käsittämään sitä.
En pysty kuvittelemaan sellaista vihaa, -
joka sai tekemään jotain tällaista.
En myöskään pysty kunnolla käsittämään sankaruutta, -
jota oli lennolla 93 olleilla.
Tämä on eri Amerikka kuin 20 vuotta sitten.
Se sattuu monin tavoin.
Emme olleet republikaaneja ja demokraatteja vaan amerikkalaisia.
Minulla on sitä ikävä.
Wagner ja Hinton toivovat, että tänä vuosipäivänä nuori sukupolvi oppii, -
mitä Shanksvillen taivaalla tapahtui, ja näkee Jumalan käden.
Se muuttaa ihmisen.
Tunnen olevani lähempänä Jumalaa, -
lähempänä Jumalaa ja lähempänä ihmistä.
Tiedän, että kun jotain tapahtuu, me tulemme yhteen.
Me autamme toisiamme. Olemme toistemme tukena.
Usein tragediat tuovat esiin sen, mikä ihmisissä on parassa.
Siihen minä olen päättänyt keskittyä.
Heather Sells, Shanksville.
Tulossa: Afganistan tänä päivänä.
Kaksi vuosikymmentä USA:n hyökkäyksen jälkeen -
Taleban on taas vallassa.
Liike toimeenpanee islamilaista lakia asein.
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Syyskuun 11. päivän iskut eivät muuttaneet vain Amerikkaa.
USA:n johtama hyökkäys syrjäytti Talebanin -
ja johti mm. naisten ja vähemmistöjen olojen kohenemiseen.
USA:n vetäydyttyä Taleban nousi jälleen valtaan.
Pelätty ja vihattu hyveiden ja paheiden ministeriö on palannut.
Se lupaa toimeenpanna liikkeen ankarat islamilaiset lait.
"Maryam", keksitty nimi, tuli päivien piileskelyn jälkeen -
nostamaan rahaa kabulilaisesta pankista, -
kun Taleban alkoi piirittää häntä ja kymmeniä muita jonottavia naisia.
He kertoivat meille, että he haluavat tappaa meidät kaikki.
Islamista kääntynyt Maryam kertoi CBN Newsille yksinoikeudella, -
että hän luuli kuolevansa.
He kutsuivat meitä vääräuskoisiksi -
ja tivasivat, miksi olemme liikkeellä ilman miestämme.
Taleban hajotti naisjoukon ampumalla ilmaan.
Jumala varjeli meitä. Pankin omistaja avasi ovet. Pääsimme sisälle turvaan.
Vain hetkeä aiemmin Taleban oli julkistanut hallituksensa.
Hallituksessa on neljä radikaalia islamistia, -
jotka istuivat Guantanamo Bayssä terrorismirikoksista.
Tätä hallitusta al-Qaida rakastaisi.
Sisäministeriksi nousee Sirajuddin Haqqani.
Hän on FBI:n etsittyjen listalla. Hänen klaaniaan on syytetty -
amerikkalaisten ja siviilien tappamisesta.
Haqqanin verkosto on pelottavimpia ja murhanhimoisimpia terroriverkostoja.
FBI lupaa 10 miljoonaa dollaria -
miehen pidätykseen johtavasta tiedosta.
FBI:n ei tarvitse arvailla miehen olinpaikkaa. Se on Kabul.
USA:n ulkoministeri Antony Blinken varoitti, -
että hallinnon pitää ansaita legitimiteetti.
Taleban on kertonut, että tämä on väliaikaishallitus.
Arvioimme sitä ja heitä sen tekojen mukaan.
Kabulin ja muiden suurkaupunkien kaduilla protestoitiin -
kovan linjan hallitusta vastaan.
Tämä on pimeää aikaa. He ovat vaarallisia.
He ovat terroristeja mustalla listalla.
Myös Tawfig on kääntynyt islamista.
Hän kertoi CBN Newsille Kabulista, -
ettei USA:n eikä muunkaan maailman pidä antaa Talebanille legitimiteettiä.
Talebanilla on sekopäisiä aatteita. Se polkee ihmisoikeuksia.
Vain miehistä koostuva johtajisto lakkautti naisasiainministeriön -
ja palautti paheiden ja hyveiden ministeriön.
Se oli viime kerralla pelätyimpiä ja vihatuimpia ministeriöitä.
Sen joukot hakkasivat, kivittivät ja hirttivät naisia julkisesti.
Paheiden ja hyveiden ministeriöllä on hirvittävä historia.
Osa pahimmista julmuuksista Talebanin kaudella 1990-luvulla -
tehtiin ministeriön alaisuudessa.
He kivittivät naisia jalkapallostadioneilla kuoliaaksi.
Taleban on jälleen kieltänyt naisurheilun -
islamin sharialakiin vedoten.
Emme salli naisten harrastaa krikettiä tai muuta paljastavaa urheilua.
Emme hylkää islamilaisia arvoja ja sääntöjä, vaikka niitä vastustetaan.
Talebanien kohtaaminen pankilla järkytti, kertoo Maryam.
Hän ja 20 muuta kristittyä on ahtautunut asuntoon Kabulissa.
He piileskelevät talebaneja ja miettivät epävarmaa tulevaisuutta.
Tiedän, että talebanit uskovat islamiin tiukasti, -
mutta rukoilkaa heidän puolestaan, -
että Herra koskettaa heidän sydämiään -
ja he oppivat tuntemaan todellisen valtakunnan ja Kuninkaan, Jeesuksen.
Rukoillaan edelleen afganistanilaisten puolesta. - Ilman muuta.
Nainen käänsi selkänsä Jumalalle miehen kuoltua iskussa Pentagoniin.
Mikä liennytti hänen vihansa?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -äänite Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Uutisten erikoisjakso jatkuu.
Majuri Clifford Patterson lähti töihin aamulla 11. syyskuuta 2001 -
eikä koskaan palannut.
Vaimo Tamatha piti päiväkausia kiinni toivosta.
Sitten tuli puhelu, ja Tamatha tiesi, että mies oli poissa.
Tapasimme armeijan tilaisuudessa. Hän tuli juttelemaan.
Tamatha Patterson muistaa ikuisesti päivän, -
jona hän tapasi miehensä Cliffordin.
Hän ei ollut hullumman näköinen. Kihlauduimme puolen vuoden päästä.
Se oli rakkautta ensisilmäyksellä.
Hänen mieleensä syöpyisi myös toinen päivä myöhemmin.
Kumpikin oli maavoimien kapteeni. He asuivat Pohjois-Virginiassa.
Heillä oli pojat, 5-vuotias Clifford III ja 1-vuotias Benjamin.
Kumpikin lähti aamulla töihin, -
Tamatha Fort Belvoirin varuskuntaan Virginiaan ja Clifford Pentagoniin.
Hyvästelimme aina hellästi. Voin vieläkin nähdä hänen lähtevän.
Hän meni sinä aamuna harrikalla.
Moni muukin muistaa hyvästelleensä rakkaansa sinä päivänä.
Oli syyskuun 11. päivä 2001.
Tamatha oli jo töissä, -
kun järkyttävät kuvat iskuista täyttivät työpaikan televisioruudut.
Sitten tuli uusi uutinen.
American Airlinesin lento 77 oli törmännyt Pentagoniin.
Soitin hänelle saman tien. Ei vastausta.
Se oli epätodellista. Soitin armeijan operaatiokeskukseen. Ei mitään.
Hän kyllä soittaa, on auttamassa muita, ajattelin.
Tunnit venyivät päiviksi. Eloonjääneitä etsittiin raunioista.
Aika hupeni vääjäämättä, -
mutta Tamatha piti kiinni toivosta ja rukoili ihmettä.
Vein joka päivä kuopuksen hoitoon ja esikoisen kouluun.
Tulin kotiin ja laitoin tv:n ja radion päälle.
Rukoilin, että joko näkisin hänet...
tai joku löytäisi hänet.
Sitten 26. syyskuuta kaksi viikkoa iskujen jälkeen -
puhelu tuli viimein. Tukiviranomainen halusi sopia ajan kotikäynnille.
Kysyin: "Tuleeko mukana sotilaspappi?" Tuli hiljaista.
Silloin osa minusta lähti.
Tiesin, että hän on poissa.
Minulta tuli kova itku.
Lokakuun 13. päivänä 2001 -
Clifford laskettiin Arlingtonin sotilashautausmaalle.
Heidän 8. hääpäivänsä olisi ollut muutamaa päivää aiemmin.
Tamatha jaksoi poikiensa takia. Hän oli ollut kristitty miltei aina, -
mutta nyt hän pohti tosissaan, miksi rakastava Jumala sallii tällaista.
Olin tosi vihainen Jumalalle, koska olin rukoillut kovasti.
Ajattelin: "Etkö kuuntele minua?"
Ja minä...
istuin kirkossa kysellen: "Miksi teit niin?"
"Miksi otit hänet pois niin?"
"Hän oli hyvä ihminen. Pojat tarvitsevat häntä."
Vihan ja surun ajamana Tamatha omistautui pojilleen -
ja uralleen. Hän yleni everstiksi.
Hän vei poikiaan kirkkoon ja rohkaisi heitä seuraamaan Kristusta, -
mutta hän itse työnsi Häntä pois.
Mitä pahaa olen tehnyt ansaitakseni tämän?
Vasta viiden vuoden kuluttua Tamatha alkoi päästää irti vihasta -
ja antaa Jumalan parantaa sydäntä ja sielua.
Hän oli pyhäkoulussa. Sen aamun opetuksessa puhuttiin Jobista.
Hän menetti kaiken. Koko perheensä.
Ajattelin omaa perhettäni.
Pojat olisivat voineet menettää myös minut, jos olisin mennyt sinne.
Silloin tajusin, että mitä ihmettä olen tehnyt ja miksi olen niin vihainen.
Olisimme voineet kuolla molemmat.
Iskujen aamuna Tamathan oli ollut määrä noutaa papereita Pentagonista.
Kun hän meni töihin, ne olivat jo hänen pöydällään. Hän ei mennyt.
Minua alkoi kaduttaa. Sanoin: "Herra, anna anteeksi."
"Vaikka olin vihainen ja toimin väärin, -
Sinä varjelit minua ja poikia."
Sen jälkeen yritin parantaa tapani.
Mietin, miksi olisin muka parempi kuin muut ihmiset ja Job?
Avattuaan sydämensä, mielensä ja Raamattunsa Tamatha ymmärsi, -
että Jumalan rakkaus oli ollut ja tulee olemaan läsnä aina.
Menettäessäni Cliffin menetin kaiken.
Mutta jos olen uskollinen ja turvaan aina Jumalaan, -
Hän pitää huolen minun ja perheeni tulevaisuudesta.
Clifford ylennettiin postuumisti majuriksi.
Tamatha jäi eläkkeelle everstinä.
Hän toimii vapaaehtoisvalmentajana paralympiaurheilussa.
Pojat ovat nuoria aikuisia. He elävät Kristukselle.
Hän opetti heitä esimerkillään juoksemaan Jumalan luo, -
ei poispäin Hänestä, vaikka kaikki olisi romahtamassa.
Vaikka rukoilee ja pyytää, ei välttämättä saa, mitä pyytää, -
mutta se ei tarkoita, ettei Jumala rakasta.
Hän tuntee tilanteesi. Luota vain Häneen kaikessa.
Voimallinen todistus. Voimme kaikki ammentaa siitä lohtua ja oppia.
1. Kor. 13:12 [vapaasti]: "Nyt näemme hämärästi, -
mutta silloin näemme Hänet kasvoista kasvoihin." Voimme kysyä kaikkea.
Palaamme pian.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSOHJELMA
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Kiitos seurasta! Lopuksi kuva Freedom Towerista -
ja kaksoistorneja edustavista valopilareista.
Valot symboloivat syyskuun 11. päivän iskujen uhrien muistoa -
ja Freedom Tower vapauden vaalimista.
Näkemiin ja koko tiimin puolesta Jumalan siunausta!
Suomennos: Marianne Tenetz